wickkiey/tamil-wikipedia-chunked huggingface dataset:
# குரோமியம்(III) ஆக்சைடு

## தயாரிப்பு

ஒளிபுகு நீரேற்று வடிவமான Cr2O3 முதன்முதலில் 1838 ஆம் ஆண்டு ஒரு இரகசியமான செயல்முறையினால் தயாரிக்கப்பட்டு நிறமியாக விற்கப்பட்டது. பிரதானமான குரோமைட்டு (Fe,Mg)Cr<sub>2</sub>O<sub>4</sub> கனிமத்திலிருந்து இது வருவிக்கப்பட்டது. குரோமைட்டிலிருந்து குரோமியா Na<sub>2</sub>Cr<sub>2</sub>O<sub>7</sub> வழியாகக் கிடைத்தது. இது உயர்வெப்பநிலையில் கந்தகத்துடன் சேர்த்து ஒடுக்கப்படுகிறது:.  
Na<sub>2</sub>Cr<sub>2</sub>O<sub>7</sub> + S → Na<sub>2</sub>SO<sub>4</sub> + Cr<sub>2</sub>O<sub>3</sub>  
குரோமியம் நைட்ரேட்டு போன்ற குரோமியம் உப்புகளைச் சிதைப்பதாலும் அல்லது அமோனியம் டைகுரோமேட்டின் வெப்ப உமிழ்வு சிதைவு வினையாலும் குரோமியம்(III) ஆக்சைடு தயாரிக்கப்படுகிறது.  
(NH<sub>4</sub>)<sub>2</sub>Cr<sub>2</sub>O<sub>7</sub> → Cr<sub>2</sub>O<sub>3</sub> + N<sub>2</sub> + 4 H<sub>2</sub>O  
இவ்வினை 200 பாகை செல்சியசிற்கும் குறைவான தீப்பற்று வெப்பநிலைகளில் நிகழ்கிறது. பெரும்பாலும் எரிமலை வெடிப்பு செயல்முறைக் காட்சிகளில் இது பயன்படுத்தப்படுகிறது.
# குரோமியம்(III) ஆக்சைடு

## பயன்பாடுகள்

இதன் கணிசமான நிலைப்புத் தன்மை காரணமாக அதன் கணிசமான உறுதியற்ற தன்மை காரணமாக, குரோமியா பொதுவாக நிறமியாகப் பயன்படுத்தப்படுகிறது. விரிடியன் என்ற பெயரால் அழைக்கப்படும் இந்நிறமி வண்ணப்பூச்சுகள், மை, கண்ணாடி ஆகியவற்றில் பயன்படுத்தப்படுகிறது. குரோம் பச்சை மற்றும் நிறுவனப் பச்சை போன்ற வண்ணங்களில் நிறமூட்டப் பயன்படுகிறது. காந்த நிறமியான குரோமியம் டையாக்சைடைத் தயாரிக்க உதவும் ஒரு முன்னோடிச் சேர்மமாகவும் குரோமியம்(III) ஆக்சைடு பயன்படுகிறது:.  
Cr<sub>2</sub>O<sub>3</sub> + 3 CrO<sub>3</sub> → 5 CrO<sub>2</sub> + O<sub>2</sub>  
மற்ற பல ஆக்சைடுகள் போலவே இதுவும் கத்திகளின் முனைகள் போன்ற கூர்மையாக்கும் சேர்மங்களில் பயன்படுகிறது. தூள் அல்லது மெழுகு வடிவில் குரோமியம்(III) ஆக்சைடு கிடைக்கிறது. இப்பயன்பாட்டில் இது பச்சை சேர்மம் என்ற பெயராலும் அழைக்கப்படுகிறது.
# குரோமியம்(III) ஆக்சைடு

## வினைகள்

குரோமியம்(III) ஆக்சைடு ஓர் அமிலம் அல்லது காரமாகச் செயல்படக்கூடிய ஓர் ஈரியல்புச் சேர்மமாகும். தண்ணிரில் இது கரையாது. அமிலத்தில் கரைந்து நீரேற்று குரோமியம் அயனிகளை இது உருவாக்குகிறது. [Cr(H2O)6]3+ காரங்களுடன் வினைபுரிந்து [Cr(OH)6]3− இன் உப்புகளைக் கொடுக்கிறது. இது அடர்த்தியான காரங்களில் கரைந்து குரோமைட்டு அயனிகளைக் கொடுக்கிறது.
குரோமியம்(III) ஆக்சைடு அலுமினியத்துடன் வினைபுரியும் போது குரோமியத்தையும் அலும்னியம் ஆக்சைடையும் கொடுக்கிறது.  
Cr<sub>2</sub>O<sub>3</sub> + 2 Al → 2 Cr + Al<sub>2</sub>O<sub>3</sub>  
பாரம்பரியமான இரும்பு ஆக்சைடுகள் பங்கேற்கும் தெர்மைட்டு எனப்படும் அனல் வினையைப் போலில்லாமல் குரோமியம் ஆக்சைடு அனல் வினை சில பொறிகள் அல்லது பொறியில்லாமல் நிகழ்கிறது. புகையோ ஒலியோ ஏற்படுவதில்லை. ஆனால் பிரகாசமாக வினை நிகழ்கிறது. குரோமியத்தின் அதிகப்படியான உருகுநிலை காரணமாக குரோமிய அனல் வார்ப்பு நடைமுறையில் இருப்பதில்லை.
குரோமியம்(III) ஆக்சைடுடன் குளோரின் மற்றும் கார்பன் சேர்த்து சூடுபடுத்தும் போது குரோமியம்(III) குளோரைடும் கார்பனோராக்சைடும் உருவாகின்றன.
# இறுதிச்சுற்று

## நடிப்பு

- மாதவன்- பிரபு செல்வராஜாக (தமிழில்)/ ஆதி தாமர் (இந்தியில்)
- ரித்திகா சிங்- எழிலரசியாக
- மும்தாஜ் சோர்கார்- இலக்சுமியாக
- நாசர்- பஞ்ச் பாண்டியனாக
- ராதாரவி- முரளிகிருஷ்ணனாக (தமிழில்)
- எம். கே. ரைனா (இந்தியில்)
- ஜாகிர் உசைன்- தேவ் காத்ரி
- காளி வெங்கட்- சாமிக்கண்ணாக
- பாலிந்தர் கார்- தமயந்தியாக
- பிபின்
- ஒலிம்பிக் தேவராஜன்- நடுவராக
- சஞ்சனா நடராணசன்- குத்துச்சண்டை மாணவராக
# இறுதிச்சுற்று

## இசை

சந்தோஷ் நாராயணன் பாடல்களுக்கு இசையமைத்துள்ளார். பின்னணி இசையை சஞ்சய் வந்த்ரேகர், அதுல் ரனிங்கா ஆகியோர் அளித்துள்ளனர். தமிழ்ப்பாடல்களை விவேக், முத்தமிழ் ஆகியோர் எழுதியுள்ளனர்.சாலா காதூசு இந்தித் திரைப்படத்தில் வரும் பாடல்களை சந்தோசு நாரயணன் எழுதியிருந்தார். பின்னணி இசையமைப்பாளர் சஞ்சய் வாண்டிர்கர் மற்றும் அத்துல் ரனிங்கா ஆகியோர் இசையமைத்திருந்தனர். முன்னதாக இவர்கள் ராச்குமார் இராணியிடம் பணிபுரிந்தவர்கள் என்பது குறிப்பிடத்தக்கது. இந்தி பதிப்பின் பாடல் வெளியீடு 2016 ஆம் ஆண்டு சனவரி 2 இல் வெளியிடப்பட்டது. தமிழ் பாடல்கள் சத்தியம் சினிமா அரங்கில் சனவரி 4 இல் வெளியிடப்பட்டது.
# கால்சி-சிலிக்கேட்டுப் பாறை

**கால்சி-சிலிக்கேட்டுப் பாறை** *(Calc–silicate rock)* என்பது பாறைகள் இருக்கும் நிலையிலிருந்து உருமாற்றம் அடைந்து உருவாகும் பாறை வகையாகும். டையோப்சைடு மற்றும் வோலாசுடோனைட்டு போன்ற சிலிக்கேட்டு கனிமங்கள் முதலியவை உற்பத்தியாகின்றன. கால்சி-சிலிக்கேட்டு தகடுகள் அல்லது நன்கு அரைக்கப்பட்ட தூள், தூய்மையற்ற சுண்ணாம்புக்குள் அல்லது தொல்லுயிர் பாறைகளுக்கு அருகிலுள்ள டோலமைட்டு அடுக்குகளுக்குள் இது தோன்றுகிறது..
# குனூ இமேக்சு

**குனூ இமேக்சு**(GNU Emacs) என்பது லினக்சு வகைக் கணினிகளில் பயன்படுத்தப்படும், ஒரு உரைத்தொகுப்பி ஆகும். இது இமேக்சின் நிரல்களை அடிப்படையாகக் கொண்டும், பிற தனித்துவமான நிரல்தொகுப்புகளைக் கொண்டும் உருவாக்கப்பட்டது. இதனை உருவாக்கியவர் ரிச்சர்ட் ஸ்டால்மன் ஆவார். 20 மார்ச்சு 1985 ஆம் ஆண்டு முதல் பதிப்பு வெளியானது. கடைசியாக வந்த பதிப்பு 11 செப்டம்பர் 2017 வந்து, இத்திட்டம் இன்னும் உயிர்ப்புடன் விளங்குகிறது. தற்போதுள்ள உரைத்தொகுப்பிகளிலேயே, இது சிறப்பானதாகக் கருதப்படுகிறது.
# சுவாம்ப் தீவு

**சுவாம்ப் தீவு** *(Swamp Island)* அந்தமான் தீவுகளில் உள்ள ஒரு தீவாகும். இத்தீவு இந்தியாவின் ஒன்றியப் பகுதியான அந்தமான் நிக்கோபார் தீவுகளின் வடக்கு மற்றும் மத்திய அந்தமான் மாவட்டத்தின் நிர்வாக மாவட்டத்தைச் சேர்ந்தது ஆகும். போர்ட் பிளேயருக்கு வடக்கே 140 கிலோமீட்டர் தொலைவில் (87 மைல்) சுவாம்ப் தீவு அமைந்துள்ளது.
# சுவாம்ப் தீவு

## புவியியல்

சிடீவார்ட் சவுண்டு தீவுகள் என்ற தீவுக் கூட்டத்திற்குச் சொந்தமான இத்தீவு எக் தீவிற்கு மேற்கே அமைந்துள்ளது.
# சுவாம்ப் தீவு

## நிர்வாகம்

அரசியல் ரீதியாக திக்லிபூர் தாலுக்கா நிர்வாகத்தின் கீழுள்ள ஒரு பகுதியாக சுவாம்ப் தீவும் அதனுடன் உள்ள சிடீவார்ட் சவுண்டு குழு தீவுகளும் இயங்குகின்றன.
# 2-மெத்தில்பெண்டேன்

**2-மெத்தில்பெண்டேன்** *(2-Methylpentane)* என்பது C<sub>6</sub>H<sub>14</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஐசோயெக்சேன் என்ற பெயராலும் இச்சேர்மம் அறியப்படுகிறது. பெண்டேன் சங்கிலியில் மெத்தில் குழுவானது இரண்டாவது கார்பன் அணுவுடன் பிணைக்கப்பட்டுள்ள 2-மெத்தில்பெண்டேன் எக்சேனின் கட்டமைப்பு மாற்றியம் ஆகும்.
# 2-மெத்தில்பெண்டேன்

## இதையும் காண்க

- பல்லினபல்லாக்சோ அமிலம்
# அல்லீன் ஆக்சைடு

**அல்லீன் ஆக்சைடு** *(Allene oxide)* என்பது கரிம வேதியியல் சேர்மமான அல்லீனின் ஒரு ஈபாக்சைடு ஆகும். அல்லீன் ஆக்சைடின் மூலச் சேர்மம் CH<sub>2</sub>=C(O)CH<sub>2</sub> (சிஏஎசு எண் 40079-14-9) ஓர் அரிய மற்றும் வினைத்திறன் மிக்கதாகக் கருதப்படும் கருத்தியல் சேர்மமாகும். குறிப்பிட்ட சில அல்லீன் ஆக்சைடுகள் தனிமைப்படுத்தலுக்கு கொள்ளிடப் பாதுகாப்பு தேவைப்படுகிறது. இத்தகைய சில வழிப்பொருட்களை அல்லீன்களை பெர் அசிட்டிக் அமிலம் சேர்த்து ஈபாக்சினேற்றம் செய்வதன் மூலம் தயாரிக்கமுடியும். அல்லீன் ஆக்சைடுகள் வளையபுரோப்பனோன்களாக மறுசீராக்கல் அடைகின்றன.  
செயற்கை அல்லீன் ஆக்சைடுகளின் மறைபொருள் தன்மை அசாதாரணமாக இருந்தபோதிலும், அல்லீன் ஆக்சைடுகளின் தோற்றம் இயற்கையாகவே நிகழ்கின்றன. தாவர உண்ணிகளால் தாக்கப்படும் சில தாவரங்களை பாதுகாக்கும் வேதியியல் பாதுகாப்புப் பொருட்களில் இவை இடைநிலைப் பொருள்களாக உள்ளன. குறிப்பாக அல்லீன்-ஆக்சைடு சிந்தேசு நொதிக்கு லினோலெனிக் அமிலத்தின் ஐதரோபெராக்சைடு தளப்பொருளாக உள்ளது. இறுதியாக விளையும் அல்லீன் ஆக்சைடு, அல்லீன் ஆக்சைடு சைக்ளேசினால் யாசுமோனிக் அமிலமாக மாற்றப்படுகிறது.
# ஆல்பா-ஒலிபீன்

ஒரு குறிப்பிடத்தக்க ஆல்பா-ஒலிபீனாகும்.
மூலக்கூறில் உள்ள அணுக்களின் வரிசையை நீலநிற எண்கள் ஐயுபிஏசி முறையில் காட்டுகின்றன. சிவப்புக் குறியீடுகள் பிரதான சங்கிலியின் அணுக்களை பொதுப் பெயரிடும் முறையில் காட்டுகின்றன. ஆல்பா-ஒலிபீனின் இரட்டைப் பிணைப்பானது #1 மற்றும் #2 (ஐயுபிஏசி) நிலைகளுக்கு இடையில் அல்லது α மற்றும் β (பொது) கார்பன்களுக்கு இடையில் அமைந்துள்ளது.]]  
**ஆல்பா-ஒலிபீன்கள்** *(Alpha-olefins)* என்பவை C<sub>x</sub>H2<sub>x</sub> என்ற பொது வாய்ப்பாட்டைக் கொண்ட கரிமச் சேர்மங்கள் ஆகும். ஆல்க்கீன்களான இவற்றை α-ஒலிபீன்கள் என்றும் எழுதுவர். இக்குடும்பத்தைச் சேர்ந்த சேர்மங்களில் இரட்டைப் பிணைப்பானது ஆல்பா நிலையில் அல்லது முதன்மை நிலையில் காணப்படும். இரட்டைப் பிணைப்பின் இந்த இருப்பிடம் சேர்மத்தின் வினைத்திறனை அதிகரிக்கிறது என்பதோடு பலவிதமான பயன்பாடுகளுக்கும் காரணமாகிறது.
# ஆல்பா-ஒலிபீன்

## வகைப்பாடு

ஆல்பா ஒலிபீன்கள் நேரியல் ஆல்பா ஒலிபீன்கள், கிளைச்சங்கிலி ஆல்பா ஒலிபீன்கள் என்ற இரண்டு வகைகளாக வகைப்படுத்தப்படுகின்றன. சேர்மத்தின் இரண்டாவது கார்பன் (வினைலிடின்) அல்லது மூன்றாவது கார்பனுடன் கிளைச்சங்கிலி இணைப்புள்ள ஆல்பாஒலிபீன் சேர்மத்தின் வேதிப்பண்புகள் நேரியல் ஆல்பா ஒலிபீனின் வேதிப்பண்புகளிலிருந்தும் நான்காவது கார்பன் மற்றும் அதற்கடுத்த கார்பன் அணுக்களில் கிளைச்சங்கிலி ஆல்பா ஒலிபீன்களின் வேதிப்பண்புகளிலிருந்தும் குறிப்பிடத்தக்கவகையில் மாறுபடுகின்றன.
# ஆல்பா-ஒலிபீன்

## உதாரணங்கள்

நேரியல் ஆல்பா ஒலிபீனுக்கு உதாரணமாக புரோப்பீன், 1-பியூட்டீன், 1-டெசீன் ஆகியனவற்றைக் கூறலாம்..
கிளைச்சங்கிலி ஆல்பாஒலிபீனுக்கு ஐசோபியூட்டைலீன் சேர்மத்தை உதாரணமாகக் கூறலாம்.
# 1-பியூட்டீன்

**1-பியூட்டீன்** *(1-Butene)* என்பது C<sub>4</sub>H<sub>8</sub> அல்லது CH<sub>3</sub>CH<sub>2</sub>CH=CH<sub>2</sub> என்ற மூலக்கூற்று வாய்ப்பாட்டைக் கொண்ட கரிமச்சேர்மமாகும். நேரியல் ஆல்பா ஒலிபீனுக்கு உதாரணமான இச்சேர்மம் பியூட்டீனின் மாற்றியங்களில் ஒன்றாகும். எளிதில் தீப்பற்றக்கூடியதாகவும், எளிதில் ஒடுக்கமடையும் வாயுவாகவும் 1-பியூட்டீன் திகழ்கிறது.
# 1-பியூட்டீன்

## வினைகள்

தன்னளவில் 1-பியூட்டீன் நிலைப்புத்தன்மை கொண்டிருக்கிறது. ஆனால் உடனடியாக பாலிபியூட்டீனாக பலபடியாகிறது. நேரியல் குறை-அடர்த்திபாலியேத்திலீன் போன்ற சிலவகையான பாலியெத்திலீன்களை தயாரிப்பதற்கு உதவும் இணை ஒருபடியாகப் பயன்படுவது 1-பியூட்டீனின் முக்கியமான பயனாகும். பாலிபுரோப்பைலீன் பிசின்கள், பியூட்டைலீன் ஆக்சைடு, பியூட்டனோன் போன்ற கரிமச் சேர்மங்கள் தயாரிக்க உதவும் முன்னோடிச் சேர்மமாகவும் இது பயன்படுகிறது
.
# 1-பியூட்டீன்

## பேரளவில் தயாரித்தல்

சுத்திகரிக்கப்படாத C4 சேர்மங்களை பிரித்தெடுக்கும் முறையிலும், எத்திலீனை இருபடியாக்கம் செய்தும் 1-பியூட்டீன் பேரளவில் தயாரிக்கப்படுகிறது. முதல் தயாரிப்பு முறையில் 1-பியூட்டீன் மற்றும் 2-பியூட்டீன் சேர்மங்களின் கலவை கிடைக்கிறது. இரண்டாவது தயாரிப்பு முறையில் விளிம்பு நிலை ஆல்க்கீன் மட்டுமே கிடைக்கிறது. இதனைக் காய்ச்சி வடித்து அதி தூய 1-பியூட்டீன் தயாரிக்கப்படுகிறது. 2011 ஆம் ஆண்டில் 12 பில்லியன் கிலோகிராம் 1-பியூட்டீன் தயாரிக்கப்பட்டதாக ஒரு மதிப்பீடு தெரிவிக்கிறது
# 1-பியூட்டீன்

## இவற்றையும் காண்க

- இருபடிச் சேர்மம்
- ஆக்டீன்
# ஆக்டீன்

**ஆக்டீன்** *(Octene)* என்பது C<sub>8</sub>H<sub>16</sub> என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. மாற்றியச் சேர்மத்திம் கார்பன் சங்கிலியில் இரட்டைப் பிணைப்பின் அமைவிடம் மற்றும் வடிவியலைப் பொருத்து ஆக்டீனுக்கு பல்வேறு எண்னிக்கையில் மாற்றியங்கள் உண்டாகின்றன.  
ஆக்டீனின் மிக எளிய மாற்றியம் 1-ஆக்டீன் ஆகும். இந்த ஆல்பா-ஒலிபீன் இணை-ஒருபடியாகக் கரைசல் பலபடியாக்கச் செயல்முறையில் பாலியெத்திலீன் தயாரிக்க பயன்படுத்தப்படுகிறது. ஆக்டீனின் பயனுள்ள பல கட்டமைப்பு மாற்றியங்கள் ஐசோபியூட்டீன் மற்றும் 1-பியூட்டீன் ஆகியனவற்றை இருபடியாக்கம் செய்வதன் வழியாகத் தயாரிக்கப்படுகின்றன. இக்கிளைச் சங்கிலி ஆல்க்கீன்கள் பீனால்களை ஆல்கைலேற்றும் முறையில் அழுக்கு நீக்கிகள் தயாரிப்பதற்கான முன்னோடிச் சேர்மங்களைத் தருகின்றன.
# நியோயெக்சீன்

**நியோயெக்சீன்** *(Neohexene)* என்பது C<sub>6</sub>H<sub>12</sub> அல்லது (CH<sub>3</sub>)<sub>3</sub>CCH=CH<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. நிறமற்ற நீர்மமான இச்சேர்மத்தின் பண்புகள் பிற எக்சீன்களின் பண்புகளை ஒத்துள்ளன. வர்த்தக ரீதியில் செயற்கை கத்தூரி வாசனை திரவியங்கள் தயாரிப்பில் இதுவொரு முன்னோடிச் சேர்மமாகப் பயன்படுகிறது.
# நியோயெக்சீன்

## தயாரிப்பு

டை ஐசோபியூட்டீனை எத்தினோபகுப்பு வினைக்கு உட்படுத்தி நியோயெக்சீன் தயாரிக்கப்படுகிறது :
:(CH<sub>3</sub>)<sub>3</sub>C-CH=C(CH<sub>3</sub>)<sub>2</sub> + CH<sub>2</sub>=CH<sub>2</sub> → (CH<sub>3</sub>)<sub>3</sub>C-CH=CH<sub>2</sub> + CH<sub>2</sub>=C(CH<sub>3</sub>)<sub>2</sub>.
# நியோயெக்சீன்

## வினைகள்

பாராசைமீன் உடன் வினைபுரிந்து செயற்கை கத்தூரி தயாரிப்பதற்கான கட்டுறுப்புகளைக் கொடுக்கிறது.
C-H பிணைப்பு செயலூக்க ஆய்வில் நியோயெக்சேன் பெரும்பாலும் ஐதரசன் ஏற்பியாகப் பயன்படுத்தப்படுகிறது .
# கீத்தர் கூப்பர்

பேரா **கீத்தர் அனிதா கூப்பர்** *(Heather Anita Couper)*, CBE, BSc, DSc (Hon), DLitt (Hon), FInstP, CPhys, FRAS (பிறப்பு: 2 ஜூன் 1949), ஒரு பிரித்தானிய வானியலாளரும் அறிவியல் பரப்புரையாளரும் 1984 முதல் 1986 வரை பிரித்தானிய வானியல் கழகத்தின் தலைவரும் ஆவார்.
# கீத்தர் கூப்பர்

## தேர்ந்தெடுத்த நூல்தொகை

டேவிட் பெல்காமுடன் இணைந்து எழுதியது:
- *The Universe: A Three-Dimensional Study* (pop-up book), 1985, Random House,  
நிகேல் கென்பெசுட்டுவுடன் இணைந்து எழுதியவை:
- *Space Frontiers*, Woodpecker, 1978,
- *The Restless Universe*, 1982, George Philip,
- *Astronomy*, 1983, Franklin Watts
- *Physics*, 1983, Franklin Watts,
- *The Planets*, 1985, Pan
- *The Sun* (Space Scientist), 1986/7, Franklin Watts UK US
- *The Moon* (Space Scientist), 1986/7, Franklin Watts UK US
- *Galaxies and Quasars* (Space Scientist), 1986/7, Franklin Watts UK US
- *Telescopes and Observatories* (Space Scientist), 1986/7, Franklin Watts UK US
- *Spaceprobes and Satellites* (Space Scientist), 1986/7, Franklin Watts UK US
- *The Stars*, 1988, Pan,
- *The Space Atlas*, 1992,
- *How the Universe Works*, 1994, Dorling Kindersley,
- *Black Holes*, 1996, Dorling Kindersley,
- *Les trous noirs*, 1996,
- *Le big bang*, 1997,
- *Is Anybody Out There?*, 1998,
- *To the Ends of the Universe*, 1998,
- *DK Space Encyclopedia*, 1999,
- *L'univers*, 1999,
- *Universe*, 1999,
- *Universe*, 2001,
- *L'encyclopédie du ciel et de l'espace*, 2001,
- *Extreme Universe*, 2001,
- *Mars*: The Inside Story of the Red Planet, 2001,
- *L'encyclopédie du ciel et de l'espace*, 2003,
- *Atlas jeunesse du ciel et de l'espace*, 2003,
- *Encyclopedia of Space*, 2003,
- *How It Works*: How the Universe Works, 2004,
- *The Story of Astronomy*: How the universe revealed its secrets, 2007,
- *The History of Astronomy*, 2007,
- *The History of Astronomy*, 2009,
- *The Story of Astronomy*: How the universe revealed its secrets, 2011,
- *Philips Stargazing 2015*, 2014,
- *The Astronomy Bible: The Definitive Guide to the Night Sky and the Universe*, 2015,
- *The Astronomy Bible*: (Octopus Bible Series, 2015,
- *Philips Stargazing 2016*, 2015,
- *The Secret Life of Space*, 2015,
# சீரியம்(III) கார்பனேட்டு

**சீரியம்(III) கார்பனேட்டு** *(Cerium(III) carbonate)* என்பது Ce<sub>2</sub>(CO<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். சீரியம்(III) நேர்மின் அயனிகளும் கார்பனேட்டு எதிர்மின் அயனிகளும் சேர்ந்து இவ்வுப்பு உருவாகிறது. இதனுடைய தூய வடிவம் இயற்கையில் இருப்பதாக இதுவரை உறுதிப்படுத்தப்படவில்லை. ஆனால் சீரியத்தைக் கொண்டிருக்கும் கார்பனேட்டுகள், குறிப்பாக பாசிட்னசைட்டு குழு கனிமங்கள் மோனசைட்டுடன் சீரியத்தின் தாதுவாகக் கிடைக்கிறது.
# சீரியம்(III) கார்பனேட்டு

## மூலக்கூறு எடை

சீரியம்(III) கார்பனேட்டு சேர்மத்தின் மூலக்கூற்று எடை 460.2587 கி/மோல் ஆகும்.
# சீரியம்(III) கார்பனேட்டு

## வெவ்வேறு பெயர்கள்

ஐயுபிஏசி முறையில் இதற்கு சீரியம் டிரைகார்பனேட்டு என்று பெயராகும். டைசீரியம் டிரைகார்பனேட்டு, சீரியம்(III) கார்பனேட்டு, சீரியம் கார்பனேட்டு, சீரசு கார்பனேட்டு, டைசீரியம்(3+) அயனி டிரைகார்பனேட்டு என்பன இதன் வேறு வேதியியல் பெயர்களாகும்.
# சீரியம்(III) கார்பனேட்டு

## பயன்

சீரியம்(III) குளோரைடு தயாரிப்பில் சீரியம்(III) கார்பனேட்டு பயன்படுகிறது. மேலும் வெள்ளொளிர் விளக்குகளிலும் இதைப் பயன்படுத்துகிறார்கள்.
# எய்தி யோ நியூபெர்கு

**எய்தி யோ நியூபெர்கு** *(Heidi Jo Newberg)* ( **மார்வின்** *(Marvin)* என்ற) ஓர் அம்ரிக்க வானியற்பியலாளர் ஆவார். இவர் பால்வழிப் பால்வெளியின் கட்டமைப்பு ஆய்வுக்காகப் பெயர்பெற்றவர். பால்வழி சிறுசிறு பால்வெளிகளின் விண்மீன்களை விழுங்குவதை இவரும் இவரது குழுவும் கண்டறிந்தனர். மேலும், பால்வழி முன்பு கருதியதைவிட மிகவும் பெரியதாக உள்ளதையும் சிற்றலைகளைக் கொண்டுள்ளதையும் இவர்கள் கண்டறிந்தனர். இவர் சுலோன் இலக்கவியல் வானளக்கைத் திட்டத் (SDSS)திலும் சுலோன் பால்வெளி புரிதல், தேட்டம் சார்ந்த விரிவாக்கத் திட்டத்(SEGUE)திலும் நிறுவனப் பங்களிப்பாளர் ஆவார். மேலும் இவர் வானியற்பியல் சார்ந்த MilkyWay@home எனும் பரவலான கணிப்புத் திட்டக் குழுவின் தலைவரும் ஆவார். இவர் அமெரிக்கா, நியூயார்க், டிராயில் அமைந்த இரென்செலேர் பல்தொழில்நுட்பக் கழகத்தில் இயற்பியல், பயன்முறை இயற்பியல், வானியல் துறையின் தலைவரும் அமெரிக்க இயற்பியல் கழகத்தின் ஆய்வுறுப்பினரும் ஆவார்.
# எய்தி யோ நியூபெர்கு

## சொந்த வாழ்க்கை

நியூபெர்கு வாழ்சிங்டன் டி,சி.நகரில் பிறந்தார். இவர் இலீ நியூபெர்குவை மணந்தார். இவருக்கு நான்கு கௌழந்தைகள் உண்டு.
# புளோரோ அமீன்

**புளோரோ அமீன்** *(Fluoroamine)* என்பது NH<sub>2</sub>F. என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். குளோர் அமீன் சேர்மத்தை ஒத்த இச்சேர்மம் எப்போதாவது ஆராயப்படுகிறது.  
புளோரோ அமீன் பெரும்பாலும் பதிலீடாக புளோரினேற்றம் அடைந்த அமீன்களைக் குறிக்கிறது. பெர்புளோரோடிரைபியூட்டைலமீன் (N(C<sub>4</sub>F<sub>9</sub>)<sub>3</sub>) மற்றும் பெர்புளோரோமெத்தில்டையெத்திலமீன் போன்றவை இதற்கு உதாரணங்களாகும்.
# ஓநாய் சிலந்தி

**ஓநாய் சிலந்திகள்** (*wolf spiders*) லைக்கோசிடே குடும்பத்தைச் சார்ந்தவை. பண்டைய கிரேக்க வார்த்தையான "λύκος" இன் பொருள் "ஓநாய்". இவை வலிமையான மற்றும் சுறுசுறுப்பான வேட்டையாடும் திறனுடன், சிறந்த கண் கூர்மையையும் கொண்டவை. இவை பெரும்பாலும் தனிமையில் வாழ்தலையும் மற்றும் தனியாக வேட்டையாடுவதையுமே விரும்புகின்றன. வலைகள் பின்னுவதில்லை. ஓநாய் சிலந்திகள் "பண்ணை வலை சிலந்திகள்" (பிசாரிடே குடும்பம்) போலவே இருக்கும், ஆனால் ஓநாய் சிலந்திகள் தங்கள் முட்டைகளை தங்கள் உடம்பிலுள்ள பைகளில் வைத்துக்கொள்ளும். முட்டையிலிருந்து குஞ்சுகள் வெளிவந்ததும்,இவை தன்குஞ்சுகளை தனியே விடாமல் அவற்றை சில நாட்களுக்கு தன்னுடனே வைத்து அடைகாக்கின்றன. சில நாட்கள் அடைகாத்த பின் அந்த தாய் சிலந்தி இறந்து விடுகின்றது. பின் அந்த குஞ்சுகள் அனைத்தும் அதன் தாய் சிலந்தியை உண்கின்றன.
# ஓநாய் சிலந்தி

## கண்கள் அமைப்பு

ஓநாய் சிலந்தி எட்டு கண்களையுடையவை. அவற்றில் பெரியதாக உள்ள இரண்டு கண்களே முக்கியமானவை.
# ஓநாய் சிலந்தி

## உசாத்துணைகள்

- (2008): The world spider catalog, version 8.5. *American Museum of Natural History*.
# எம். சி. வீரபாகு பிள்ளை

**எம். சி. வீரபாகு பிள்ளை** (**M. C. Veerabahu Pillai**) (19 மே 1903 – 15 ஏப்ரல் 1976) தமிழ்நாட்டின் தூத்துக்குடியில் பிறந்தவர். இந்திய விடுதலைப் போராட்டத்தில் பங்கெடுத்தவர். சிறந்த வழக்கறிஞர், வணிகர், அரசியல்வாதியான எம். சி. வீரபாகு பிள்ளை, இந்திய அரசியலமைப்பு நிர்ணய மன்றத்தின் உறுப்பினராக 1950 -1952 முடிய செயல்பட்டவர். இந்திய அரசியலமைப்புச் சட்டத்தில் தனது கையெழுத்தை தமிழில் பதிவு செய்தவர்.  
இந்தியப் பிரிவினைக்குப் பின், நாடாளுமன்றத்தின் முதல் மக்களவை உறுப்பினராக தூத்துக்குடி மக்களவைத் தொகுதியிலிருந்து, இந்திய தேசிய காங்கிரசு கட்சியின் சார்பில் தேர்ந்தெடுக்கப்பட்டவர்.
# வி. டி. கிருஷ்ணமாச்சாரி

**வாங்கல் திருவேங்கடாச்சாரி கிருஷ்ணமாச்சாரி** அல்லது **வி. டி. கிருஷ்ணமாச்சாரி** (**Vangal Thiruvenkatachari Krishnamachari**) (8 பிப்ரவரி 1881 – 14 பிப்ரவரி 1964), சட்டப் படிப்பு மற்றும் இந்தியக் குடியியல் பணிகள் முடித்த இவர், பரோடா இராச்சியத்தின் பிரதம அமைச்சராக 1927 முதல் 1944 வரையிலும், பின்னர் ஜெய்பூர் இராச்சியத்தின் பிரதம அமைச்சராக 1946 முதல் 1949 முடிய பனியாற்றியவர்.
மேலும் இந்திய அரசியலமைப்பு நிர்ணய மன்றத்தின் துணைத் தலைவராகவும் பணியாற்றியவர்.  
பின்னர் 1961 முதல் 1964 முடிய இந்திய நாடாளுமன்றத்தின் மாநிலங்களவை உறுப்பினராக பணியாற்றியவர்.
# வி. டி. கிருஷ்ணமாச்சாரி

## இளமை

தற்கால கரூர் மாவட்டத்தின், வாங்கல் கிராமத்தில் 8 பிப்ரவரி 1881ல் பிறந்த தி. கிருஷ்ணமாச்சாரி, பள்ளிப் படிப்பை வாங்கல் கிராமத்திலும், கல்லூரி மற்றும் பட்டப்படிப்பை முறையே, மாநிலக் கல்லூரி, சென்னை, சென்னை சட்டக் கல்லூரியிலும் முடித்தவர்.
# வி. டி. கிருஷ்ணமாச்சாரி

## இந்தியக் குடியியல் பணிகள்

இந்தியக் குடியியல் பணிகள் தேர்வில் வெற்றி பெற்ற வி. டி. கிருஷ்ணமாச்சாரி, 1913 முதல் 1919 முடிய சென்னை மாகாணம்|சென்னை மாகாண]] வருவாய்த் துறையின் கூடுதல் செயலாளாராகவும், பின்னர் விஜயநகரம் எஸ்டேட்டின் காப்பாளராக 1919 முதல் 1922 முடிய பணியாற்றினார்.
# வி. டி. கிருஷ்ணமாச்சாரி

## சுதேச சமஸ்தானங்களின் பிரதிநிதி

பிரித்தானிய இந்தியாவின் கீழிருந்த அனைத்து சுதேச சமஸ்தானங்களில் ஒன்றான ஜெய்பூர் இராச்சியத்தின் சார்பாக இந்திய அரசியலமைப்பு நிர்ணய மன்றத்தின் உறுப்பினராகத் தேர்ந்தெடுக்கப்பட்டார்.
# வி. டி. கிருஷ்ணமாச்சாரி

## படைப்புகள்

-
-
-
-
-
# 2013 மகபூப்நகர் பேருந்து விபத்து

**2013 மகபூப்நகர் பேருந்து விபத்து** *(2013 Mahabubnagar bus accident)* 2013 ஆம் ஆண்டு அக்டோபர் மாதம் 30 ஆம் தேதி நடந்த ஒரு விபத்தாகும். பெங்களுரிலிருந்து ஐதராபாத் செல்லும் வழியில் ஒரு தனியார் வோல்வோ பேருந்து காரை கடந்து செல்லும்போது சிறு பாலத்தில் மோதி தீப்பிடித்தது. இவ்விபத்தில் 45 பேர் உயிரிழந்தனர். ஏழு பேர் காயமடைந்தனர் . இந்திய நாட்டின் ஆந்திரப்பிரதேசத்தில் உள்ள மகபூப்நகர் மாவட்டத்தில் இருக்கும் பாலெம் கிராமத்தில் அதிகாலை 5.30 மணிக்கு இவ்விபத்து நிகழ்ந்தது. 02.06.2014 தேதிக்குப் பின்னர் இக்கிராமம் தெலுங்கானா மாநிலத்தில் இடம்பெற்றுள்ளது.
# 2013 மகபூப்நகர் பேருந்து விபத்து

## விபத்து

உள்ளூர் சுற்றுலா ஏற்பாடு செய்யும் நிறுவனமான யப்பார் டிராவல்சுக்கு சொந்தமான பேருந்து அக்டோபர் 29 அன்று பெங்களூரில் இருந்து 11 மணியளவில் புறப்பட்டுச் சென்றது, இப்பேருந்தில் 49 பயணிகள் இருந்தனர். பேருந்து ஓட்டுநர் முன்னால் செல்லும் ஒரு காரை முந்திச்செல்ல முயற்சித்தபோது அங்கிருந்த பாலத்தில் மோதியதால் விபத்து நிகழ்ந்தது. டீசல் எரிபொருள் தொட்டி சேதமடைந்ததால் தீப்பிடித்தது. ஒட்டுநர், துப்புரவாளர், மற்றும் ஐந்து பயணிகள் முதலானோர் பேருந்திலிருந்து தப்பிக்க முயன்றனர்.
# ஆற்று ஆலா

**ஆற்று ஆலா** (*River Tern*) என்பது நீள் சிறகு கடற்பறவை குடும்பத்தைச் சேர்ந்த ஒரு ஆலா ஆகும். இது ஈரான் கிழக்கிலிருந்து இந்திய துணைக் கண்டத்திற்கு இடையிலும், மியான்மர் முதல் தாய்லாந்திற்கும் இடையில் உள்ள உள்நாட்டு ஆற்றுப் பகுதிகளில் ஒரு குடியிருப்பாளராக இருந்து இனப்பெருக்கம் செய்வதாக உள்ளது.  
இது காக்கை அளவு இருக்கும். சுமார் 43 செ.மீ. நீளம் கொண்டதாக இருக்கும். நன்கு பிளவுபட்ட வாலும் நீண்ட கூரான இறக்கைகளும் கொண்டது. குட்டையான சிவந்த கால்களை கொண்டது. அலகின் நிறம் நல்ல மஞ்சள், குளிர்காலத்தில் கரும்புள்ளிகளோடும் கோடுகளோடும் காணப்படும் தலை. கோடையில் நல்ல கருப்பு நிறமாக மாறும்.
# ஆற்று ஆலா

## காணப்படும் பகுதிகள்

ஆறுகளில் மணற்பாங்கான திட்டுக்களைச் சார்ந்து காணலாம். பெரிய நீர்நிலைகளின் மீதும் பறந்து இரை தேடும். இறக்கைகளை மடக்கி நீரில் பாயும் இது. வெளிப்படும்போது அலகில் மீன் இருக்கக் காணலாம். இறக்கைளில் ஒட்டியிருக்கும் நீரினை உலுக்கியபடி பறந்தபடியே மீனின் தலை முதலில் உள்ளே செல்லும்படி விழுங்கும் இரை தேடி முடிந்தபின் பலவும் கூட்டமாக ஆற்று மணலில் காற்று வீசும் திசையைப் பார்த்தபடி அமர்ந்திருக்கும் இரவுப் பொழுதையும் மணல் மேடுகளிலேயே கழிக்கும்.
# ஆற்று ஆலா

## உணவு

பெரும்பாலும் மீன்கள். இறால் வகை உயிரினங்களையும், நீரில் உள்ள பூச்சிகளையும் உண்ணும்.
# ஆற்று ஆலா

## இனப்பெருக்கம்

மார்ச் முதல் மே வரை ஆற்று மணல் மேடுகளில் சிறுகுழி பறித்து பலவும் அருகருகே 3 முதல் 4 முட்டைகள் இடும். அணைக்கரை அருகே கொள்ளிடத்தில் மே மாதத்தில் இவை இனப்பெருக்கம் செய்த குறிப்பு உள்ளது.
# பால் கிர்பாட்ரிக்

**பால் கிர்பாட்ரிக்** (சூலை 21, 1894 - டிசம்பர் 26, 1992) எக்சு-கதிர் நுண்ணோக்கியை ஆல்பர்ட் பேசுவுடன் இணைந்துகண்டறிந்தார்.இவைவானியலில்நட்சத்திரக்கூட்டங்களின் எக்சு-கதிர் படங்களை எடுக்கவும் மற்றும் மருத்துவத்துறையிலும் பயன்படுகிறது. இசுட்டான்போர்டு பல்கலைக்கழகத்தின்இயற்பியல்துறையில்இவரின்பெயரில்ஒரு விருதுஉருவாக்கப்பட்டுள்ளது.
இயற்பியல்இளம்பட்டதாரிகளுக்குசிறந்தமுறையில்கற்பிக்கும்பட்டதாரிகளுக்கு இவ்விருது வழங்கப்படுகிறது.
# ஜெய்பூர் இராச்சியம்

**ஜெய்பூர் இராச்சியம்** (**Jaipur State**) 1128ல் நிறுவப்பட்டது. பிரித்தானிய இந்தியா ஆட்சியில் சுதேச சமஸ்தானமாக விளங்கியது. பின்னர் இந்திய விடுதலைக்குப் பின்னர் 1948ல் இந்தியாவுடன் இணைக்கப்பட்டது.
ஜெய்பூர் இராச்சியத்தை ஆம்பர் இராச்சியம், தூந்தர் இராச்சியம் மற்றும் கச்வாகா இராச்சியம் என்றும் அழைப்பர்.
# ஜெய்பூர் இராச்சியம்

## வரலாறு

ஜெய்பூர் இராச்சியம், தூந்தர் பிரதேசத்தில் அமைந்த தற்கால இராஜஸ்தான் மாநிலத்தின் ஜெய்ப்பூர் மாவட்டம், தௌசா மாவட்டம், சவாய் மாதோபூர் மாவட்டம், டோங் மாவட்டம் மற்றும் வடக்கு கரௌலி மாவட்டப் பகுதிகளைக் கொண்டது.  
இதன் முந்திய இராச்சியமான தௌசா இராச்சியத்தை 1093ல் நிறுவியவர் மன்னர் துளே ராவ் ஆவார்.  
கிபி 14ம் நூற்றாண்டு முதல் 1727 முடிய இந்த இராச்சியத்திற்கு ஆம்பர் இராச்சியம் என்று அழைத்தனர்.
1727ல் ஜெய்ப்பூர் நகரம் நிறுவப்பட்டதால், அன்று முதல் இவ்விராச்சியத்தை ஜெய்பூர் இராச்சியம் என அழைக்கப்பட்டது.
# ஜெய்பூர் இராச்சியம்

## வரலாறு

### ஆம்பர் இராச்சியம்

1561ல் ஆம்பர் இராச்சிய மன்னர் பார்மல் கச்வாகா அக்பருடன் கூட்டுச் சேர்ந்து, தன் மகளை அக்பருக்கு திருமணம் செய்து கொடுத்தார்.  
பார்மல் பிரதேசத்தின் நிலவரியின் ஒரு பகுதி ஆம்பர் இராச்சியத்திற்கு வழங்கப்பட்டது.
முகலாயப் பேரரசுக் காலத்தில் ஆம்பர் இராச்சியம் செழித்தோங்கியது.
# ஜெய்பூர் இராச்சியம்

## வரலாறு

### ஜெய்பூர் இராச்சியம்

முகலாயப் பேரரசு வீழ்ச்சியடைந்த காலத்தில் ஆம்பர் இராச்சிய மன்னர் இரண்டாம் மான் சிங் ஆட்சிக் காலத்தில், 1727ல் ஜெய்ப்பூர் நகரம் நிறுவப்பட்டது. 1790ல் பதான் போரில், மராத்தியப் பேரரசின் படைகள் ஜெய்பூர் இராச்சியத்தை வீழ்த்தியது.  
1818ல் ஜெய்பூர் இராச்சியம், கிழக்கிந்திய கம்பெனி ஆட்சியின் மேலாண்மையை ஏற்றுக் கொண்டு, சுதேச சமஸ்தானமாக செயல்பட்டது.  
இந்தியப் பிரிவினைக்கு பின்னர், ஜெய்ப்பூர் இராச்சிய மன்னர், தனது இராச்சியத்தை இந்தியாவுடன் இணைக்கும் ஒப்பந்தத்தில் ஏப்ரல், 1948ல் கையொப்பமிட்டார்.
# ஜெய்பூர் இராச்சியம்

## ஆட்சியாளர்கள்

ஜெய்ப்பூர் இராச்சிய மன்னரகள் இராசபுத்திர கச்வாகா குலத்தினர் ஆவார்.  
- தூலாகா ராயா
- பாகு சிங்
- முதலாம் ஜெய் சிங் - 1614 - 1621.
- முதலாம் ராம் சிங்
- பிஷன் சிங்
- இரண்டாம் ஜெய் சிங் - 1699 – 21 செப்டம்பர் 1743: (பிறப்பு. 1688 – இறப்பு. 1743)
- ஈஸ்வரி சிங் - 1743 – 12 டிசம்பர் 1750: (பி. 1721 – இ. 1750)
- முதலாம் மாதோ சிங் - 1750 – 5 மார்ச் 1768: (பி. 1728 – இ. 1768)
- இரண்டாம் பிரிதிவி சிங் - 1768 – 13 ஏப்ரல் 1778: (பி. 1762 – இ. 1778)
- சவாய் பிரதாப் சிங் - 1778 – 1803: (பி. 1764 – இ. 1803)
- இரண்டாம் ஜெகத் சிங் - 1803 – 21 நவம்பர் 1818: (பி. ... – இ. 1818)
- மோகன் சிங் - (அரசப் பிரதிநிதி) - 22 டிசம்பர் 1818 – 25 ஏப்ரல் 1819: (பி. 1809 – இ. ...)
- மூன்றாம் ஜெய்சிங் - 25 ஏப்ரல் 1819 – 6 பிப்ரவரி 1835: (பி. 1819 – இ. 1835)
- இரண்டாம் இராம் சிங் -பிப்ரவரி 1835 – 18 செப்டம்பர் 1880:(பி. 1835 – இ. 1880)
- இரண்டாம் மாதோ சிங் - 18 செப்டம்பர் 1880 – 7 செப்டம்பர் 1922: (பிறப்பு. 1861 – இறப்பு. 1922)
- இரண்டாம் மன்சிங் - 7 செப்டம்பர் 1922 – 15 ஆகஸ்டு 1947: (பி. 1912 – இ. 1970)
- பவானி சிங் - 24 சூன் 1970 – 28 டிசம்பர் 1971: (பி. 1931 – இ. 2011)
# ஜெய்பூர் இராச்சியம்

## கட்டிடங்கள்

ஜெய்பூர் இராச்சிய மன்னர்கள் முதலில் ஆம்பர் கோட்டையைக் கட்டி இராச்சியத்தை நிர்வகித்தனர். இராச்சியத்தின் பாதுகாப்பிற்காக, பின்னர் தலைநகரத்தை செய்ப்பூர் நகரத்திற்கு மாற்றி ஜெய்ப்பூர் அரண்மனை, ஜெய்கர் கோட்டை மற்றும் நாகர்கர் கோட்டைகளை கட்டினர். மேலும் ஹவா மஹால், ஜல் மகால் மற்றும் ஜந்தர் மந்தர் (ஜெய்ப்பூர்) முதலிய அழகிய கட்டிடங்கள் நிறுவினர்.
# ஜெய்பூர் இராச்சியம்

## இதனையும் காண்க

- ஜெய்ப்பூர் நகர அரண்மனை
- ஹவா மஹால்
- ஜல் மகால்
- ஜந்தர் மந்தர் (ஜெய்ப்பூர்)
- ஆம்பர் கோட்டை
- ஜெய்கர் கோட்டை
- இந்திய மன்னராட்சி அரசுகளின் பட்டியல்
- மன்னர் அரசு (பிரித்தானிய இந்தியா)
- இராஜபுதனம் முகமை
# இளம் விஞ்ஞானிகள் ஊக்கத் திட்டம்

**இளம்விஞ்ஞானிஊக்கத்திட்டம்**(ஆங்கிலம்: *Young Scientist Incentive Plan*) (**KVPY:Kishore Vaigyanik Protsahan Yojana**) என்பது, இந்திய அரசாங்கத்தின்அறிவியல் மற்றும் தொழில்நுட்பம்துறையினரால்வழங்கப்படும் ஒரு உதவித்தொகை
திட்டம்ஆகும்.இது மாணவர்கள்ஆராய்ச்சிபடிப்புகளைஅடிப்படைஅறிவியல்துறையில்எடுத்துபடிக்கஊக்கம் அளிக்கும் நோக்கத்தினை அடிப்படையாகக்கொண்டுள்ளது.இந்த அமைப்பு தேர்ந்தெடுக்கப்பட்ட மாணவர்கள்களுக்குஉதவித்தொகை மற்றும் இடைக்கால மானியங்களை முனைவர்(பிஎச்டி) பட்டப்படிப்பிற்கு முந்தையநிலை வரைவழங்குகிறது. 1999ல் தொடங்கப்பட்ட, இதுஇந்திய அறிவியல் கழகம்மூலம்நிர்வகிக்கப்படுகிறது.இந்தஇளம்விஞ்ஞானிகள்ஊக்கத்திட்டம் (KVPY)என்பது தேசம்முழுவதும்திறமையானமாணவர்களைஅடிப்படை அறிவியல் துறையில் மேற்படிப்பு மற்றும் ஆராய்ச்சிகளை மேற்கொள்ளும்வகையில் ஈர்க்கவும்மற்றும்ஊக்கப்படுத்தவும்இந்தியஅரசின்,அறிவியல் மற்றும் தொழில்நுட்பத் துறையினரால்நிதிவழங்கப்பட்டுவருகிறது.  
இந்ததிட்டத்தின் குறிக்கோள், ஆய்வு படிப்புகளில் திறமை மற்றும் சூட்சமத் திறனுடன் கூடிய மாணவர்களை அடையாளம் காணுவது; அவர்கள் தங்கள் திறனை படிப்பினில் உணரவும்,நாட்டில் ஆராய்ச்சி மற்றும் மேம்பாட்டுக்கான சிறந்த விஞ்ஞான சிந்தனைகளின் வளர்ச்சியை உறுதிசெய்யவும் விஞ்ஞானத்தில் ஆராய்ச்சியாளர்களைப் பயிற்றுவிப்பதற்காக ஊக்கப்படுத்தவும் செய்கிறது.  
மாணவர்களின் தேர்வானது XI வகுப்புமுதல் இளங்கலைத்அறிவியல்பாடப்படிப்புமற்றும்ஒருங்கிணைந்தமுதுகலைஅறிவியல் (B.Sc./B.S./B.Stat./B.Math./Int. M.Sc./M.S.) பாடப்படிப்புகளில் கணிதம், இயற்பியல், வேதியியல் மற்றும் உயிரியல் பிரிவுகளில் முதலாம்ஆண்டுமாணவர்களுக்குசூட்சம்தேர்வுமூலம்நடக்கிறது.விண்ணப்பங்களை திரட்ட மற்றும் நாட்டில் பல்வேறு மையங்களில் திறனாய்வு சோதனை நடத்த சிறப்பு குழுக்கள் ஐ.ஐ.எஸ்.சி. இல் அமைக்கப்படுகின்றன, சூட்சம தேர்வினில் தேர்ச்சிப் பெற்ற மாணவர்கள் நேர்முக தேர்வுக்கு அழைக்கப்படுகிறார்கள், இது தேர்வு செயல்முறையின் இறுதி நிலை ஆகும். ஊக்கத்தொகைப் பெற, சூட்சமத்தேர்வு மற்றும்நேர்முகத்தேர்வில்பெறப்படும்இரண்டு மதிப்பெண்களும் கருத்தில்கொள்ளப்படுகிறது.  
தகுதிப் பட்டியல்கள் எஸ்.ஏ., எஸ்.பீ. மற்றும் எஸ்.சி சூட்சமதேர்வுகளில்பெறப்படும்மதிப்பெண்களில் 75% எடையையும், நேர்முகப் தேர்வில்பெறப்படும்மதிப்பெண்களில் 25% எடையையும் அடிப்படையாகக் கொண்டது.
- எஸ்.ஏ (SA) 11ஆம் வகுப்பில் அறிவியலைஒருபாடமாகப் படிக்கும் மாணவர்கள் எழுதலாம்.
- எஸ்.எக்ஸ் (SX) வகுப்பு 12ஆம் வகுப்பில் அறிவியலை ஒரு பாடமாகப் படிக்கும் மாணவர்கள் எழுதலாம்.
- எஸ்.பி(SB) இளங்கலை அறிவியில்படிக்கும்முதலாம்ஆண்டுமாணவர்கள் எழுதலாம்.
# இளம் விஞ்ஞானிகள் ஊக்கத் திட்டம்

## தேர்வுதேதிகள்

KVPYகுறித்தவிளம்பரம் பொதுவாக அனைத்து தேசியநாளிதழ்களிலும் ஒவ்வொரு ஆண்டும்தொழில்நுட்ப நாள் (மே 11) மற்றும் ஜீலை மாதத்தின்இரண்டாவது ஞாயிறு அன்று வெளிவரும். உளச்சார்புதேர்வு (Aptitude Test) ஒவ்வொரு ஆண்டும் நவம்பர்மாதமும், நேர்முகத்தேர்வு ஜனவரி மற்றும் பிப்ரவரி மாதமும் நடத்தப்ப்டும். KVPY அதிகாரப்பூர்வ வலைத்தளத்தில்உளச்சார்புதேர்வுமுடிந்த10-12 நாட்களுக்குள்வினாவிடைமுடிவுவெளீயிடப்படும். 2015-16ஆம் ஆண்டு, உளச்சார்பு தேர்வு நவம்பர் 1 அன்று நடத்தப்பட்டது, 2015நவம்பர் 6அன்றுசரியானவினா-விடைகள் வெளியிடப்பட்டது. 2016ல், நவம்பர் 6 ம் தேதி தேர்வு நடத்தப்பட்டது.
# இளம் விஞ்ஞானிகள் ஊக்கத் திட்டம்

## வெகுமானம்

KVPY தேர்வினில் தகுதி பெற்ற மாணவர்கள் ஊக்கத்தொகைக்கு தகுதியுடையவர்கள். மாணவர்கள் முதலாம் ஆண்டு பட்டப்படிப்புமுதல் ஊக்கத்தொகை பெறுவர். KVPY கூட்டாளிகள்இளங்கலைஅறிவியில்/புள்ளியியல்/கணிதம்(B.Sc./BStat/B.S./ B.Maths) ஆகிய பட்டப்படிப்புகளிலும்,ஒருங்கிணைந்த முதுகலை அறிவியல்(Integrated M.S./M.Sc) பட்டப்படிப்புகளிலும் முதலாம் ஆண்டு முதல் மூன்றாம் ஆண்டு வரைரூ.5000 மாத ஊதியமாகவும் மற்றும் ஆண்டுதோறும் 20,000 ஆண்டு ஊக்கத்தொகையாவும் பெறுவர். ஒருங்கிணைந்த முதுகலை அறிவியல் பட்டப்படிப்புகளில்4 வது மற்றும் 5 வது வருடத்திற்கான மாததொகை ரூ.7,000 ஆகவும் மற்றும் ஆண்டுதோறும் வழங்கப்படும் உதவித்தொகை ரூ. 28,000 அதிகரிக்கப்பட்டுள்ளது.
# இளம் விஞ்ஞானிகள் ஊக்கத் திட்டம்

## மேலும்பார்க்க

- தேசிய திறனாய்வுத் தேர்வு(10 ஆம் வகுப்பு மாணவர்கள் மட்டும்).
# காகிசோ ரபாடா

**காகிசோ ரபாடா** (*Kagiso Rabada*) என்பவர் தென்னாபிரிக்கத் துடுப்பாட்ட அணியின் வேகப்பந்து வீச்சாளர் ஆவார். இவர் தென்னாப்பிரிக்க அணிக்காக நவம்பர் 2014இல் வரையிட்ட நிறைவுகள் போட்டிகளிலும் நவம்பர் 2015இல் தேர்வுப் போட்டிகளிலும் அறிமுகமானார். சனவரி 2018இல் ஐசிசியின் தேர்வு மற்றும் ஒருநாள் ஆகிய இரு தரவரிசைகளிலும் முதலிடம் பிடித்தார். சூலை 2018இல் 150 மட்டையாளர்களை வீழ்த்திய இளம் பந்துவீச்சாளர் (23 வயது) என்ற சாதனையைப் படைத்தார். ஆகத்து 2018இல் இவரை உலகின் சிறந்த இளம் வீரர் என்று விஸ்டன் அறிவித்தது.
# காகிசோ ரபாடா

## துடுப்பாட்ட வாழ்க்கை

இவர் 2014 ஆம் ஆண்டு நவம்பர் 5 ஆம் தேதி நடைபெற்ற ஆஸ்திரேலியாவிற்கு எதிரான போட்டியின் மூலம் இருபது20 துடுப்பாட்டப் போட்டிகளில் அறிமுகமானார்.  
2015 ஆம் ஆண்டு சூலை 10 ஆம் நாளில் நடைபெற்ற வங்காளதேசத்திற்கு எதிரான போட்டியின் மூலம் ஒருநாள் பன்னாட்டுப் போட்டிகளில் அறிமுகம் ஆனார். அப்போட்டியில் 16 ஓட்டங்களை விட்டுக்கொடுத்து 6 மட்டையாளர்களை வீழ்த்தினார். மேலும் ஒருநாள் பன்னாட்டுத் துடுப்பாட்ட வரலாற்றில் அறிமுக போட்டியில் மும்முறை வீழ்த்திய 2வது வீரர் என்ற பெருமையையும் பெற்றார்.  
பிறகு 2015 ஆம் ஆண்டு நவம்பர் 5ஆம் தேதி நடைபெற்ற இந்தியாவிற்கு எதிரான போட்டியின் மூலம் தேர்வுத் துடுப்பாட்டப் போட்டிகளில் அறிமுகம் ஆனார்.  
2018ஆம் ஆண்டு அதிக மட்டையாளர்களை வீழ்த்தியவர்கள் பட்டியலில் 52 லீழ்த்தல்களுடன் முதலிடம் பிடித்தார்.
# பாகமதி

**பாகமதி** (Bhaagamathie) ஜி. அசோக் இயக்கத்தில், வி. வம்சி கிருஷ்ணா ரெட்டி, பிரமோத் ஆகியோரின் தயாரிப்பில், அனுஷ்கா, உன்னி முகுந்தன், ஜெயராம், ஆஷா சரத் ஆகியோரின் நடிப்பில் வெளியாகியிருக்கும் தமிழ், தெலுங்கு இருமொழி திகில் திரைப்படம். இத்திரைப்படத்தின் படப்பிடிப்பு 206ஆம் ஆண்டில் படப்பிடிப்பு தொடங்கப்பட்டு, 2018 இல் திரையரங்குகளில் வெளியானது. ஒரு அரசியல்வாதியின் ஊழலைக் கண்டறிவதின் பொருட்டு, பேய் இருப்பதாகச் சொல்லப்படும் ஒரு வீட்டில் சிறை வைக்கப்பட்டு விசாரணை செய்யப்படும் ஒரு பெண்ணைச்சுற்றி நிகழும் கதையே பாகமதி.
# பாகமதி

## நடிப்பு

- அனுஷ்கா - சஞ்சலா ரெட்டி/ பாகமதியாக
- ஜெயராம்- ஈஸ்வர் பிரசாத்தாக
- உன்னி முகுந்தன்- சக்தியாக
- ஆஷா சரத்- சிபிஐ இணை இயக்குநர் வைஷ்ணவியாக
- பிரபாஸ் சீனு
- தன்ராஜ்
- முரளி சர்மா -காவல் உதவி ஆணையராக
- தலைவாசல் விஜய்
- வித்யுலேகா ராமன்
# பாகமதி

## கதை

நாட்டுக்காக நல்லது செய்யும் அமைச்சர் ஒருவரை கடவுளர் சிலைகள் கடத்தல் வழக்கில் சிக்க வைக்கத் திட்டமிடுகிறது அரசு. அமைச்சரின் தனிச் செயலாளரான இந்திய ஆட்சிப்பணி அலுவலர் அனுஷ்காவை பாகமதி என்னும் பேய் வீட்டில் சிறையிலடைத்து புலனாய்வு நடத்துகின்றனர். தொடர்ந்து கொள்ளை போன கடவுள் சிலைகள் கிடைத்ததா? அரசு- அரசியல் சதுரங்கத்தில் அனுஷ்கா என்ன செய்கின்றார்? பாகமதி என்பவர் யார்? என்ற பல கேள்விகளுக்கு விடையளிக்கின்றது பாகமதி திரைப்படம்.
# தேசிய முக்கிய நிறுவனங்களின் பட்டியல்கள்
# தேசிய முக்கிய நிறுவனங்களின் பட்டியல்கள்

## முன்மொழியப்பட்ட தேசிய முக்கியத்துவம் வாய்ந்த நிறுவனங்கள்(INIs)

- National Council of Educational Research and Training (NCERT)
- Indian National Defence University (INDU)
- Homi Bhabha National Institute (HBNI)
# உறைவிட விக்கிப்பீடியர்

**உறைவிடவிக்கிப்பீடியர்** (*Wikipedian in residence*) என்பர் விக்கிமீடியத்திட்டங்களில் பங்களிக்கும் ஒருவர், விக்கிமீடியத் திட்டங்கள் குறித்த புரிந்துணர்வை, விக்கிமீடியத் திட்டங்களைப் அறியாதவர்களுக்கு தெரிவித்து விக்கி குறித்து ஆர்வத்தினை ஏற்படுத்தும் நோக்கமுடையவர் ஆவார். இந்நோக்கத்திற்கு அந்த உறைவிட விக்கிப்பீடியர் கல்வி நிறுவனங்கள், நூலகங்கள், அருங்காட்சியகம், ஆவணக்காப்பகங்கள், கலை மாடங்கள் (காட்சிக்கூடங்கள்) போன்ற தரவு செறிந்த இடங்களுக்குச் செல்வார். அவ்விடங்களில் உள்ள தரவுகளைக் பொது உரிமத்தில் பெற முயல்வார். அதற்கு அதைப் பற்றிய பரப்புரை வகுப்புகளை, பயிலரங்குகளை நடத்துவதில் துணை நிற்பர். மிக முக்கியமான நோக்கம் யாதெனில், அவ்விடங்களில் சென்று, விக்கிமீடியத் திட்டங்களுக்கு பங்களிப்பதை விட, அவர்களை திட்டப்பணிகளில் செயல்பட வைத்தலும், அதனால் வரும் புதிய இடர்களையும், விக்கிமீடியத் திட்டபணியாளர்களுக்குத் தெரிவித்தலுமே ஆகும். 2010ஆம் ஆண்டு ஆத்திரேலியா நாட்டவரான லியம் வியாட் (Liam Wyatt) என்பவரே முதல் உறைவிட விக்கிப்பீடியராகத் திகழ்கிறார். இதற்கு இவர் பிரித்தானிய நூலகத்தில் 5 வாரங்கள் செயற்பட்டார்.
# சாரா பிரிடில்

**சாரா உலூயிசு பிரிடில்** *(Sarah Louise Bridle)* வானியற்பியலுக்கான ஜோடுரெல் தொகுப்பு மையத்தின் அண்டவியல், பால்வெளிப் புற வானியல் ஆராய்ச்சிக்குழுவின் பேராசிரியர் ஆவார். இது மான்செசுட்டர் பல்கலைக்கழக இயற்பியல், வானியல் பள்ளியின் ஒரு பகுதியாகும். இவர் புள்ளியியல் முறைகளை அண்ட நுண்ணலைப் பின்னணிக்கும் அண்டவியலில் மெலிந்த ஈர்ப்பு வில்லையாக்கத்துக்கும் பயன்படுத்திப் பெயர்பெற்றார்.
# சல்பமைடு

**சல்பமைடு** *(Sulfamide)* என்பது H<sub>2</sub>NSO<sub>2</sub>NH<sub>2</sub> என்ற மூலக்கூற்று கட்டமைப்பு கொண்ட ஒரு வேதியியல் சேர்மமாகும். ஐயுபிஏசி முறையில் இதை சல்பியூரிக் டையமைடு என்று பெயரிட்டு அழைக்கிறார்கள். சல்பியூரைல் குளோரைடுடன் அமோனியாவைச் சேர்த்து வினைபுரியச் செய்வதால் சல்பமைடு உருவாகிறது. 1838 ஆம் ஆண்டு பிரெஞ்சு வேதியியலாளர் என்றி விக்டர் ரெக்னால்டு முதன்முதலில் சல்பமைடைத் தயாரித்தார் .
# சல்பமைடு

## சல்பமைடு வேதி வினைக்குழு

கரிம வேதியியலில் சல்பமைடு என்ற சொல் ஒரு வேதி வினைக்குழுவையும் குறிக்கிறது. இக்குழுவில் குறைந்தபட்சம் ஒரு கரிமக்குழு சல்பமைடின் நைட்ரசன் அணுவுடன் இணைந்திருக்கும்.  
கந்தக டைஆக்சைடு வாயுவும் அமீன்களையும் வினைபுரியச் செய்து நேரடியாகவும் சீரொழுங்கான சல்பமைடுகளைத் தயாரிக்கிறார்கள் :  
:.  
இந்த உதாரணத்தில் அனிலின், டிரையெத்திலமீன் மற்றும் அயோடின் ஆகியன வினைபடு பொருட்களாகும். கந்தக டையாக்சைடு தொடர்ச்சியாக: Et3N-I+-I−, Et3N-I+-I3− மற்றும் Et3N+-SO2− போன்ற இடைநிலைகளால் செயலூக்கம் அடைகிறது.  
சல்பமைடு வேதி வினைக்குழு மருத்துவ வேதியியலில் பொதுவாகப் பயன்படுத்து வருவது அதிகரித்து வருகிறது .
# தோரியம் டெட்ராபுளோரைடு

**தோரியம் டெட்ரா புளோரைடு (Thorium(IV) fluoride)** (ThF<sub>4</sub>) ஒரு கனிம வேதிச் சேர்மம் ஆகும். இது வெண்மை நிறம் உடைய, நீர் உறிஞ்சும் திறன் உடைய துாளாகும். இச்சேர்மத்தை தோரியத்தை புளோரின் வாயுவுடன் வினைப்படுத்துவதன் மூலம் தயாரிக்கலாம்.500&nbsp;°செல்சியசிற்கும் அதிகமான வெப்பநிலையில், இது வளிமண்டலத்தில் உள்ள ஈரப்பதத்துடன் வினைப்பட்டு ThOF<sub>2</sub> ஐத் தருகிறது.
# தோரியம் டெட்ராபுளோரைடு

## பயன்கள்

இச்சேர்மம் மிதமான கதிரியக்கத்தன்மையைக் கொண்டிருந்தாலும் கூட பல அடுக்குகளைக் கொண்ட ஒளியியல் கருவிகளில் பிரதிபலிப்பிற்கு எதிரான பூச்சாக பயன்படுத்தப்படுகிறது. இச்சேர்மம் அசாதாரணமான ஒளியியல் ஊடுருவுதன்மையைக் கொண்டுள்ளது. அதன் வீச்சு0.35–12&nbsp;மைக்ரோ மீட்டர், ஆகும். இதன் கதிர்வீச்சானது ஆல்ஃபா துகள்களால் ஆனவையாக இருப்பதால் அவை வேறு ஒரு பொருளால் ஆன மெல்லிய அடுக்கு உறையினால் தடுக்கப்பட்டு விடலாம்.  
தோரியம் புளோரைடானது கார்பன் பிறை விளக்குகளில் (மின்பொறி விளக்கு) பயன்படுத்தப்பட்டது. இது திரைப்பட வீழ்த்தி மற்றும் தேடுவதற்குப் பயன்படுத்தப்பட்ட விளக்குகளிலும் அதிக அடர்த்தி கொண்ட ஒளிர்வைக் கொடுத்தது.
# பத்மாவத்

| country = இந்தியா
| language = இந்தி மொழி
| runtime = 163 நிமிடங்கள்
| budget = 190 கோடி
}}
**பத்மாவத்** (***Padmaavat**')' (முந்தைய பெயர் ***பத்மாவதி**''), பத்மாவதி காவியம் திரைப்படமாக, 24 சனவரி, 2018 அன்று மும்பையில் வெளியானது. இந்த இந்தி மொழி திரைப்படத்தை இயக்கியவர் சஞ்சய் லீலா பன்சாலி. நடிகை தீபிகா படுகோண் பத்மாவதியாகவும், நடிகர் ரண்வீர் சிங் அலாவுதீன் கில்ஜியாகவும் நடித்துள்ளனர்.
# பத்மாவத்

## கதைச் சுருக்கம்

1540இல் *மாலிக் முகமது ஜெய்சி* என்ற சூபிக் கவிஞர் எழுதிய பத்மாவதி காவியம் என்ற காவியத்தை அடிப்படையாகக் கொண்டு இத்திரைப்படம் தயாரிக்கப்பட்டுள்ளது. மேவார் கோட்டையை கைப்பற்றிய தில்லி சுல்தான் அலாவுதீன் கில்சியின் படைகளிடமிருந்து, தங்களை காத்துக் கொள்ள வேண்டி, ராணி பத்மாவதி உள்ளிட்ட இராசபுத்திர அரச குடும்ப பெண்களும் மற்றும் பணிப்பெண்களும் கூட்டுத் தீக்குளிப்பு செய்து மாண்ட கதையைத் இத்திரைப்படம் விளக்குகிறது.
# பத்மாவத்

## பிணக்குகள்

இத்திரைப்படத்தின் கதை, இராசபுத்திர குலப் பெண்களின் கண்ணியத்தை குறைப்பதாக உள்ளது எனக் கூறி, மேற்கு இந்தியா மற்றும் மத்திய இந்தியாவில் ஏற்பட்ட பெரும் பிணக்குகளால், நவம்பர், 2017இல் வெளியாக வேண்டிய இத்திரைப்படத்தின் வெளியீட்டு நாள் தள்ளிப்போயிற்று.
# பத்மாவத்

## இதனையும் காண்க

- பத்மாவதி காவியம்
# சல்பியூரைல்

**சல்பியூரைல்** *(Sulfuryl)* என்பது கனிம வேதியியல் இடம்பெற்றுள்ள ஒரு வேதி வினைக்குழுவாகும். இக்குழுவில் ஒரு கந்தக அணு இரண்டு ஆக்சிசன் அணுக்களுடன் சகபிணைப்பால் பிணைக்கப்பட்டுள்ளது. (O2SX2).
சல்பியூரைல் குளோரைடு (SO2Cl2) மற்றும் சல்பியூரைல் புளோரைடு (SO2F2) போன்ற சேர்மங்களில் இது தோன்றுகிறது.  
கரிம வேதியியலில் இக்குழுவானது சல்போன்கள் (RSO2R') மற்றும் சல்போனைல் ஆலைடுகள் (RSO2X) போன்ற சேர்மங்களில் காணப்படுகிறது. இங்கு இக்குழுவை சல்போனைல் குழு என்கிறார்கள்.
# சல்பியூரைல் குளோரைடு புளோரைடு

**சல்பியூரைல் குளோரைடு புளோரைடு** *(Sulfuryl chloride fluoride)* என்பது SO<sub>2</sub>ClF என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். உயர் ஆக்சிசனேற்ற வேதிப்பொருள்களுக்கு இதை கரைப்பானாகப் பயன்படுத்துகிறார்கள்.  
பொட்டாசியம் புளோரோசல்பைட்டு தயாரித்தலில், ஆய்வகத் தயாரிப்பு தொடங்குகிறது:.
இவ்வுப்பு பின்னர் குளோரினேற்றம் செய்யப்பட்டு சல்பியூரைல் குளோரைடு புளோரைடு தயாரிக்கப்படுகிறது:.  
KSO<sub>2</sub>F + Cl<sub>2</sub> → SO<sub>2</sub>ClF + KCl  
மேலும் 180 பாகை செல்சியசு வெப்பநிலைக்கு சூடுபடுத்தினால் பொட்டாசியம் புளோரோசல்பைட்டும் சல்பியூரைல் குளோரைடு புளோரைடும் சேர்ந்த கலவை சல்பியூரைல் புளோரைடைத் தருகிறது.  
இம்முறைக்கு மாறாக சல்பியூரைல் குளோரைடு புளோரைடை வாயுக்களை தொடக்க வினைபடுபொருட்களாக உபயோகிக்காமல் தயாரிக்க முடியும். சல்பியூரைல் குளோரைடுடன் அமோனியம் புளோரைடு அல்லது பொட்டாசியம் புளோரைடு சேர்த்து இவற்றுடன் டிரைபுளோரோ அசிட்டிக் அமிலம் சேர்த்து சூடுபடுத்தினாலும் சல்பியூரைல் குளோரைடு புளோரைடு தயாரிக்கலாம்.  
SO<sub>2</sub>Cl<sub>2</sub> + NH<sub>4</sub>F → SO<sub>2</sub>ClF + NH<sub>4</sub>Cl
# டெர்ட்-பியூட்டைல் அசிட்டேட்டு

**டெர்ட்-பியூட்டைல் அசிட்டேட்டு** *(tert-Butyl acetate)* என்பது C<sub>6</sub>H<sub>12</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் அசிட்டேட்டு என்ற பெயராலும் இதை அழைக்கலாம். நிறமற்றதாகவும் எளிதில் தீப்பற்றக்கூடிய நீர்மமாகவும், கற்பூரம் அல்லது அவுரிநெல்லியின் மணம் கொண்டதாகவும் இச்சேர்மம் காணப்படுகிறது. அரக்குகள், மிளிரிகள், மைகள், ஒட்டுப்பசைகள், மெலிவூட்டுப் பூச்சுகள் ஆகியனவற்றை உற்பத்தி செய்கையில் மூவிணைய பியூட்டைல் அசிட்டேட்டை கரைப்பானாகப் பயன்படுத்துகிறார்கள். சமீபத்தில் இச்சேர்மத்தை ஆவியாகும் கரிமச் சேர்மங்கள் என்ற பட்டியலில் இருந்து விலக்கு பெறும் தகுதியைப் பெற்றது.  
அசிட்டிக் அமிலம் மற்றும் ஐசோபியூட்டலீன் ஆகியனவற்றைப் பயன்படுத்தி பேரளவில் டெர்ட்-பியூட்டைல் அசிட்டேட்டு தயாரிக்கப்படுகிறது.  
மூவிணைய-பியூட்டைல் அசிட்டேட்டு, என்- பியூட்டைல் அசிட்டேட்டு, ஐசோபியூட்டைல் அசிட்டேட்டு, ஈரினைய-பியூட்டைல் அசிட்டேட்டு என்ற நான்கு மாற்றியங்கள் பியூட்டைல் அசிட்டேட்டுக்கு உண்டு.
# மாலிக் முகமது ஜாயசி

**மாலிக் முகமது ஜாயஸி** (Malik Muhammad Jayasi இறப்பு:1542) என்பவர் இசுலாமிய சூபி கவிஞர் ஆவார். பதினாறாம் நூற்றாண்டைச் சேர்ந்த இவர் அவதி என்ற மொழியில் பத்மாவத் என்ற கவிதைத் தொகுப்பை எழுதினர். இந்தக் கவிதையில் பத்மாவத் என்ற பெயரில் கற்பனைக் கதாபாத்திரம் ஒன்றை அறிமுகப்படுத்தினார். இதை ஆதாரமாகக் கொண்டு சஞ்சய் லீலா பன்சாலி என்ற இந்தித் திரைப்பட இயக்குநர் பத்மாவத் என்ற இந்தித் திரைப்படத்தை உருவாக்கியுள்ளார்.
# மிலோசு சிமான்

**மிலோசு செமான்** (*Miloš Zeman*, ; 28 செப்டம்பர் 1944) செக் குடியரசின் மூன்றாவது அரசுத்தலைவர் ஆவார். 2013 மார்ச்சு 3 இல் இருந்து இப்பதவியில் உள்ளார். 1998-2002 வரை செக் குடியரசின் பிரதம அமைச்சராக பதவி வகித்தார். செக் சமூக சனநாயகக் கட்சியின் தலைவரான இவர் 1990இல் அக்கட்சியை செக் குடியரசில் பெரிய கட்சிகளில் ஒன்றாக ஆக்கினார். 2013இல் முதல் முறையாக அதிபராக தேர்வானார். செக் குடியரசில் மக்களால் நேரடியாக தேர்ந்தெடு்க்கப்பட்ட முதல் அரசுத்தலைவர் இவர் தான். 2018 சனவரி 27இல் 2வது முறையாக தேர்ந்தெடுக்கப்பட்டார். இவரின் முன்னவர்கள் இருவரும் செக் நாடாளுமன்றத்தால் தேர்ந்தெடுக்கப்பட்டனர்.
# மிலோசு சிமான்

## தொடக்க கால வாழ்க்கை

இவர் கோலின் என்ற நகரில் பிறந்தார்.  
1968இல் பிராகா இளவேனிற் கால கட்டத்தில் பொதுவுடைமை கட்சியில் இணைந்தார். ஆனால் 1970 செக்கோசுலோவியா மீதான வார்சா உடன்பாடு நாடுகளின் தாக்குதலை எதிர்த்ததால் அக்கட்சியிலிருந்து நீக்கப்பட்டார் . வேலையிலிருந்து பணி நீக்கம் செய்யப்பட்ட இவர் பின்பு பத்து ஆண்டுகளுக்கும் மேலாக (1971-84) இசுபோர்ட்சுபுரோபக் நகர விளையாட்டு ஆணையத்தில் பணி புரிந்தார் .1984இல் அகோர்டாட் நிறுவனத்தில் வேலைக்கு சேர்ந்தார். இவரின் முன்னறிவிப்பும் மீள்கட்டமைப்பும் "Prognostika a přestavba" என்ற விமர்சன கட்டுரையை டெக்னிகி என்ற இதழில் எழுதியதனால் 1989இல் வேலையை இழந்தார் .
# மிலோசு சிமான்

## 1989-2013 காலகட்ட செயல்பாடு

1989 கோடைகாலத்தில் செக்கசுலோவியா தொலைக்காட்சியில் நாட்டின் மோசமான பொருளாதார நிலை குறித்து விமர்ச்சித்து பேசினார். தொலைக்காட்சியில் பேசின அவரின் கருத்துக்கள் சில மாதங்களுக்கு அப்பால் நடந்த மென்பட்டு புரட்சியின் போது அவரை குடிமை மன்ற தலைவர்களிடம் நெருக்கமாக உதவின.  
1990இல் இவர் செக்கசுலோவியா நாடுகளின் கூட்டமைவு பேரவையில் உறுப்பினர் ஆனார். 1992இல் செக்கசுலோவியா சமூக சனநாயகக் கட்சியில் இணைந்த இவர் அதன் சார்பாக கீழுவைக்கு போட்டியிட்டு வெற்றி பெற்றார். 1993இல் அக்கட்சியின் தலைவராக தேர்ந்தெடுக்கப்பட்டார். செமான் தீவிர அரசியலில் இருந்து ஒதுங்கி மேட்டுநிலப் பிரதேசத்தின் (Vysočina Region) ஊர்ப்புறத்தில் வாழ்ந்தார். 2002இல் செக்கசுலோவியா சமூக சனநாயகக் கட்சியின் அதிபர் வேட்பாளருக்கான தேர்தலில் வென்றார்.ஆனால் வாசிலாவ் கிளாசிடம் அதிபர் போட்டியில் தோற்றார். தான் சார்ந்த கட்சியின் முன்னாள் தலைவர்களின் குறைகளை சுட்டிக்காட்டவும் விமர்சனம் செய்யவும் இவர் தயங்கியதில்லை. கட்சித்தலைவர் சிரி பரோமக்குடன் ஏற்பட்ட கருத்து வேறுபாட்டால் 21 மார்ச்சு 2007 இல் செக்கசுலோவியா சமூக சனநாயகக் கட்சியில் இருந்து விலகினார்.  
2009 அக்டோபரில் குடிகள் உரிமை கட்சியை தொடங்கினார். இக் கட்டி எத்தேர்தலிலும் ஒரு இடம் கூட வெல்லவில்லை.
# டெர்ட்-பியூட்டைல் பார்மேட்டு

**டெர்ட்-பியூட்டைல் பார்மேட்டு** *(tert-Butyl formate)* என்பது C<sub>5</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் பார்மேட்டு என்ற பெயராலும் இதை அழைக்கலாம். மெத்தில் டெர்ட்-பியூட்டைல் ஈதரை உயிரியாற் சிதைத்தல் வினையின்போது தோன்றும் பொருட்களில் ஒன்றாக டெர்ட்-பியூட்டைல் பார்மேட்டு இருக்கும் எனக் கருதப்படுகிறது.
# டெர்ட்-பியூட்டைல் பார்மேட்டு

## இதையும் காண்க

- டெர்ட்-பியூட்டைல் அசிட்டேட்டு
# டெர்ட்-பியூட்டைல் புரோமைடு

**டெர்ட்-பியூட்டைல் புரோமைடு** *(tert-Butyl bromide)* என்பது C<sub>4</sub>H<sub>9</sub>Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் புரோமைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் புரோமினை பதிலீடு செய்த சேர்மமாக இது உருவாகிறது. கரிம வேதியியலில் செயற்கை முறையில் கரிமச் சேர்மங்களை தயாரிக்க மூலப்பொருளாக இதைப் பயன்படுத்துகிறார்கள். 1-புரோமோபியூட்டேன், 2-புரோமோபியூட்டேன் ஆகியனவற்றை டெர்ட்-பியூட்டைல் புரோமைடு மாற்றியமாகப் பெற்றுள்ளது.
# டெர்ட்-பியூட்டைல் குளோரைடு

**டெர்ட்-பியூட்டைல் குளோரைடு** *(tert-Butyl chloride)* என்பது C<sub>4</sub>H<sub>9</sub>Cl அல்லது (CH<sub>3</sub>)<sub>3</sub>CCl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் குளோரைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் குளோரினை பதிலீடு செய்த சேர்மமாக இது உருவாகிறது. நிறமற்றதாகவும் தீப்பிடித்து எரியக்கூடிய திரவமாகவும் டெர்ட்-பியூட்டைல் குளோரைடு காணப்படுகிறது. தண்ணீரில் மிகக் குறைவாக கரைகிறது. நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. பிற கரிமச் சேர்மங்களை தயாரிக்க உதவும் முன்னோடிச் சேர்மமாக டெர்ட்-பியூட்டைல் குளோரைடு தொழிற்சாலைகளில் தயாரிக்கப்படுகிறது .
# டெர்ட்-பியூட்டைல் குளோரைடு

## வினைகள்

தண்ணீரில் கரையும்போது நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. ஆல்ககாலில் கரைந்தால் தொடர்புடைய மூவிணைய பியூட்டைல் ஈதர்கள் உருவாகின்றன.
# டெர்ட்-பியூட்டைல் குளோரைடு

## தயாரிப்பு

மூவிணைய பியூட்டைல் ஆல்ககாலுடன் ஐதரசன் குளோரைடு சேர்த்து வினைபுரியச் செய்தால் டெர்ட்-பியூட்டைல் குளோரைடு உருவாகிறது. ஆய்வகங்களில் தயாரிக்கையில் அடர் ஐதரோ குளோரிக் அமிலம் பயன்படுத்தப்படுகிறது. SN1 வகை வினையாக நிகழும் இவ்வினை இங்கு தரப்பட்டுள்ளது  
| <></> | <></> | <></> |  |
| --- | --- | --- | --- |
| <>ஆல்ககாலை அமிலம் புரோட்டானேற்றம் செய்து ஒரு நல்ல விடுபடும் குழு உருவகிறது. (தண்ணீர்).</> | <>தண்ணீர் புரோட்டானேற்ற *t*-BuOH இடமிருந்து விடுபட்டு நிலைப்புத் தன்மையுள்ள மூவிணைய கார்போ நேர்மின் அயனியாக உருவாகிறது..</> | <> குளோரைடு அயனி கார்போ நேர்மின் அயனியைத் தாக்கி *t*-BuCl. உருவாகிறது.</> | } |  
எனவே ஒட்டுமொத்த வினை இவ்வாறு அமைகிறது:  
.  
ஏனெனில் டெர்ட்-பியூட்டனால் ஒரு மூவிணைய ஆல்ககாலாகும். படிநிலை இரண்டில் கார்போ நேர்மின் அயனியில் நிலைப்புத்தன்மை SN1 வழிமுறையை அனுமதிக்கிறது. ஆனால் முதல்நிலை ஆல்ககாலாக இருந்தால் SN2 வழிமுறை நிகழும்.
# டெர்ட்-பியூட்டைல் குளோரைடு

## பயன்

ஆக்சிசனேற்றத் தடுப்பியான டெர்ட்-பியூட்டைல்பீனால் மற்றும் வாசனைப் பொருளான நியோயெக்சைல் குளோரைடு தயாரிக்கவும் டெர்ட்-பியூட்டைல் குளோரைடு பயன்படுகிறது .
# டெர்ட்-பியூட்டைல் குரோமேட்டு

| ImageFile = Chromsäure-di-tert.-butylester.svg
| ImageSize =
| ImageAlt =  
| IUPACName = டெர்ட் பியூட்டைல் குரோமேட்டு
| OtherNames = குரோமிக் அமிலத்தின் டை-டெர்ட்-பியூட்டைல் எசுத்தர்; பிசு(டெர்ட்-பியூட்டைல்) குரோமேட்டு  
| Section1 =
| Section2 =
# கரிச்சான் குயில்

**முட்கரண்டி-வால் கரிச்சான்** அல்லது **கரிச்சான் குயில்** (*Fork-tailed drongo-cuckoo*) (*சர்னிகுலசு டைகுருராய்டிசு*) என்பது ஒரு கருப்பு கரிச்சானை போன்ற பறவை ஆகும். இது முக்கியமாக தீபகற்ப இந்தியாவில் மலைக்காடுகளில் காணப்படுகிறது. இருப்பினும் இவை இமயமலை அடிவாரத்திலிருந்தும் அறியப்படுகின்றன. இதன் நேரான அலகு மற்றும் வெள்ளை பட்டை குதம் ஆகியவற்றால் இதை எளிதாக வேறுபடுத்தி அறியலாம். இது ஒரு நன்கு பிளவுப்பட்ட முட்கரண்டி வாலினைக் கொண்டது. பெரும்பாலும் இதன் தலையின் பின்புறத்தில் ஒரு வெள்ளை புள்ளியை உள்ளது. இந்த ஓசை 5 அல்லது 6 விசில் "பிப்-பிப்-பிப்-பிப்-பிப்-" குறிப்புகளுடன் ஒவ்வொரு "பிப்" உடன் சுருதியில் உயரும் தொடராக விவரிக்கப்பட்டுள்ளது.
# கரிச்சான் குயில்

## பெயர்கள்

தமிழில் : **கரிச்சான் குயில்**  
ஆங்கிலத்தில் : **Drongo Cuckoo** , **Fork-tailed drongo-cuckoo**  
அறிவியல் பெயர் : ***Surniculus dicruroides***
# கரிச்சான் குயில்

## உடலமைப்பு

தமிழ்நாடு]]
25 செ.மீ. - தோற்றத்தில் **கரிச்சானை** முழுதும் ஒத்ததான இதனை வாலடியின் ஓர வால்இறகுகளில் காணப்படும் வெண்கோடுகள் கொண்டு மட்டுமே வேறுபடுத்தி அறிய முடியும். முழு வளார்ச்சி பெறும் முன் படத்தில் உள்ளது போன்று வெண்புள்ளிகள் கொண்ட தோற்றம் தரும்.
# கரிச்சான் குயில்

## காணப்படும் பகுதிகள்

தமிழ்நாட்டின் கிழக்குக் கடற்கரை சார்ந்த வட்டாரங்கள் நீங்கலாக மற்ற பகுதிகளில் மரங்கள் நிறைந்த காடுகளில் தனித்து மங்களின் உயரகிளைகளில் கம்பளிப் பூச்சி முதலிய மென்மையான உடல் கொண்ட பூச்சிகளை இரையாகத் தேடித் தின்பதோடு அத்தி முதலிய பழவகைகளையும் உணவாகக் கொள்ளும் குளிர் காலத்தில் கோடையில் குரல் கொடுப்பதுபோல குரல்கொடுக்காது மௌனம் காப்பதால் இதனைக் கரிச்சானில் வேறுபடுத்தி அறிவது கடினம்.
# கரிச்சான் குயில்

## குரலொலி

சிலபோது இறக்கைகளை உயர்த்தியபடி அக்கா குயிலின் முதல் இரண்டு மூன்று சுருதி குறைந்த குரலைப் போலப் குரல்கொடுப்பதும் உண்டு.**பீஇ பீஇ பீஇ பீஇ** என ஆறேழு முறைதொடார்ந்து கத்தும் குரலொலி கொண்டு இதன் இருப்பை அறியலாம்.
# கரிச்சான் குயில்

## இனப்பெருக்கம்

மார்ச் முதல் அக்டோபர் முடிய கரிச்சான், சிலம்பன் ஆகிய பறவைகளின் கூடுகளில் முட்டையிட்டுச் செல்லும்.
# சோடியம் டெர்ட்-பியூட்டாக்சைடு

**சோடியம் டெர்ட்-பியூட்டாக்சைடு** *(Sodium tert-butoxide )* என்பது (CH<sub>3</sub>)<sub>3</sub>CONa என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும் . சோடியம் மூவிணைய பியூட்டாக்சைடு என்ற பெயராலும் இதை அழைக்கலாம். வலிமையான ஒரு காரமாகவும் அணுக்கருகவரா காரமாகவும் சோடியம் டெர்ட்-பியூட்டாக்சைடு செயற்படுகிறது. சிலசமயங்களில் வேதியியல் புத்தகங்களில் இச்சேர்மத்தை சோடியம் டி-பியூட்டாக்சைடு என்றும் எழுதுகிறார்கள். பொதுப்பயன்பாட்டிலுள்ள பொட்டாசியம் டெர்ட்-பியூட்டாக்சைடு சேர்மத்தின் பண்புகளை இதுவும் பெற்றுள்ளது.  
டெர்ட்-பியூட்டனாலுடன் சோடியம் ஐதரைடைச் சேர்த்து சோடியம் டெர்ட்-பியூட்டாக்சைடு தயாரிக்கப்படுகிறது .
# பழுப்பு முள்வால் உழவாரன்

**பழுப்பு முள்வால் உழவாரன்** (brown-backed needletail, உயிரியல் பெயர்: *Hirundapus giganteus*) என்பது உழவாரன்களில் பெரியது ஆகும். சிறிய கால்களை கொண்டது. அதிகமான நேரத்தை வானில் பறந்து செலவிடும். தென் ஆசியா இந்தியா, பிலிப்பைன்ஸ் ஆகிய நாடுகளை தாயகமாகக் கொண்டது.
# பழுப்பு முள்வால் உழவாரன்

## விளக்கம்

பழுப்பு முள்வால் உழவாரன்கள் மிகவும் குறுகிய கால்களைக் கொண்டுள்ளன. அது குகையின் செங்குத்து மேற்பரப்புகளில் ஒட்டிக்கொள்ள மட்டுமே பயன்படுத்துகிறது. ஏனெனில் உழவாரன்கள் எப்போதும் தரையில் தானாக முன்வந்து அமர்வதில்லை. இவை தங்கள் வாழ்நாளின் பெரும்பகுதியை பறந்தே கழிக்கின்றன. இவை தங்கள் அலகால் பறக்கும் பூச்சிகளை பிடித்து உண்டு வாழ்கின்றன.  
பழுப்பு முள்வால் உழவாரன்கள் மிகப்பெரிய உழவாரன்கள் ஆகும். இவற்றின் உடல் 23 செ.மீ. நீளம் கொண்டது. முதுகு, இறக்கைகள் வால் ஆகியன தவிர உடலின் பிற பகுதிகள் பசுமை தோய்த்த கரும் பழுப்பு நிறமாக இருக்கும். முதுகு லேசான பழுப்பு நிறம். உடலின் அடிப்பகுதி பழுப்பு. வாலடியும் வாலடி இறகுகளும் வெண்மை.